**ОБЩИНСКА ИЗБИРАТЕЛНА КОМИСИЯ ЯМБОЛ**

**ПРОТОКОЛ № 22**

Днес, 19.10.2023 г. от 17:00 ч., се проведе заседание на Общинска избирателна комисия - Ямбол, при следния дневен ред:

1. Доклад по проверка и проект на решение, относно сигнал от Иван Димитров Кърцъков, в качеството му на кандидат за кмет и за общински съветник на Община Ямбол, за нарушение на чл.182, ал.3 от Изборния кодекс – докладчик Снежана Енчева.
2. Доклад по проверка и проект на решение, относно сигнал от Иван Димитров Кърцъков, в качеството му на кандидат за кмет и за общински съветник на Община Ямбол, за нарушение на правилата за предизборна агитация – докладчик Виолина Кавалджиева.
3. Доклад по проверка и проект на решение, относно сигнал от Иван Димитров Кърцъков, в качеството му на кандидат за кмет и за общински съветник на Община Ямбол, за нарушение на чл.183, ал.3 от Изборния кодекс – докладчик Димитър Събев.
4. Проект на решение, относно определяне на реда за преминаване към гласуване само с хартиени бюлетини при възникване на непреодолими външни обстоятелства по чл.269 ИК, свързани с машинното гласуване, както и за определяне на реда за предаване от СИК/ПСИК на ОИК на сгрешен при попълването му протокол с резултатите от гласуването и получаване на нов протокол при произвеждане на изборите за общински съветници и за кметове на 29 октомври 2023г. – докладчик Катя Апостолова.
5. Доклад и протоколно решение, относно сигнал от Георги Иванов Славов за увреждане на агитационни материали – докладчик Русалина Мирославова.

 6. Входяща поща – докладчик Светлина Карапетрова.

 7. Разни.

 **ПРИСЪСТВАХА:** В зала 10 членове – Ани Канева, Катя Апостолова, Светлина Карапетрова, Снежана Енчева, Виолина Кавалджиева, Пенка Илиева, Ангел Ангелов, Русалина Мирославова, Димитър Събев, Галя Карчева.

**ОТСЪСТВА:** Милена Иванова

 Заседанието бе открито в 17:00 часа от председателя Ани Канева.

**АНИ КАНЕВА:** Уважаеми колеги, в зала сме 10 членове, налице е кворум. Откривам заседанието на Общинска избирателна комисия Ямбол.

За отчитане на поименното гласуване определям колегата Ангел Ангелов.

Заседанието протоколира техническия сътрудник Елена Петрова-Симеонова.

Колеги, всички сте запознати с дневния ред. Имате ли предложения или възражения по него? Няма. Процедура по гласуване на дневния ред.

 **АНГЕЛ АНГЕЛОВ:** В зала 10, гласували ЗА – 10 членове – Ани Канева, Катя Апостолова, Светлина Карапетрова, Снежана Енчева, Виолина Кавалджиева, Пенка Илиева, Ангел Ангелов, Русалина Мирославова, Димитър Събев, Галя Карчева.

 Против – няма.

**АНИ КАНЕВА:** Дневният ред се приема.

 По т.1 от дневния ред – докладва колегата Енчева. Заповядай!

 **СНЕЖАНА ЕНЧЕВА:** Колеги, докладвам ви, че е постъпил сигнал от Иван Димитров Кърцъков относно нарушение на правилата за провеждане на предизборна агитация за изборите на 29.10.2023г. и по-конкретно на чл.182, ал.3 от ИК.

Председателя на ОИК Ямбол - Ани Канева определи комисия в състав: Снежана Енчева, Русалина Мирославова и Катя Апостолова да извърши проверката по сигнала. Сигналът е подаден на 18.10.2023г. от 15.05ч. в ОИК Ямбол и е за адрес: гр.Ямбол, ул.,,Г.С.Раковски“ 7, на паркинг в рамките на Синя зона, находящ се зад Община Ямбол! Подалия сигнала твърди, че паркинга има паркиран автомобил Марцедес с ДК У9993 АТ, на чието задно стъкло има залепен стикер на който е изобразен номер 16, върху който има зелена отметка. Подателят на сигнала счита, че по този начин са нарушени правилата за предизборна агитация. В сигнала са изложени и твърдения , че за този автомобил не се заплаща такса за ползване на Синя зона и че същият се ползва за нуждите на Община Ямбол.

Проверката е извършена в 15,15ч. и комисията установи, че в действителност , в рамките на Синя зона, зад Община Ямбол, ул.,,Г.С.Раковски“ 7, се намира паркиран автомобил Мерцедес с ДК У9993АТ, като на задното му стъкло има залепен малък стикер с квадратна форма, на който на бял фон с черен цвят е изписано числото 16, а върху част от числото има зелена отметка.

Извършена е телефонна справка в сектор Пътна полиция към РУ Ямбол и е установено, че автомобилът с този регистрационен номер е собственост на физическо лице и не е общинска собственост.

И в тази връзка Ви предлагам следния проект за решение:

ОТНОСНО: Сигнал от Иван Димитров Кърцъков, в качеството му на кандидат за кмет и за общински съветник на Община Ямбол, за нарушение на чл.182, ал.3 от Изборния кодекс.

В Общинска избирателна комисия Ямбол е постъпил сигнал с вх. №115 от 18.10.2023г./ 15.05 часа по входящия регистър на ОИК и под № 3/18.10.2023 в електронния публичен регистър на жалбите и сигналите на ОИК, от Иван Димитров Кърцъков, в качеството му на кандидат за кмет и за общински съветник на Община Ямбол. В сигнала се твърди, че в гр.Ямбол, ул.,,Г.С.Раковски“ 7, на паркинг в рамките на Синя зона, находящ се зад Община Ямбол има паркиран автомобил Марцедес с ДК У9993 АТ, на чието задно стъкло има залепен стикер на който е изобразен номер 16, върху който има зелена отметка. Подателят на сигнала счита, че по този начин са нарушени правилата за предизборна агитация. В сигнала са изложени и твърдения , че за този автомобил не се заплаща такса за ползване на Синя зона и че същият се ползва за нуждите на Община Ямбол.

Във връзка с така депозирания сигнал е сформирана комисия от представители на ОИК Ямбол, предложени от различни партии и коалиции в състав: Снежана Енчева, Русалина Мирославова и Катя Апостолова и е разпоредена проверка по същия.

Проверката е извършена незабавно на 18.10.2023г. в 15.15 часа, на мястото посочено в сигнала.

При извършената проверка комисията констатира, че на паркинг, в рамките на Синя зона, зад Община Ямбол, ул.,,Г.С.Раковски“ 7, се намира паркиран автомобил Мерцедес с ДК У9993АТ, като на задното му стъкло има залепен малък стикер с квадратна форма, на който на бял фон с черен цвят е изписано числото 16, а върху част от числото има зелена отметка.

Извършена е телефонна справка в сектор Пътна полиция към РУ Ямбол и е установено, че автомобилът с този регистрационен номер е собственост на физическо лице и не е общинска собственост.

По отношение твърдението за незаплащане на такса за този автомобил при паркиране в Синя зона, ОИК не притежава компетентност и правомощия по осъществяване контрол върху спазване правилата за Синя зона.

При така установените обстоятелства, ОИК Ямбол формира следните изводи:

Сигналът е допустим, но по същество е неоснователен.

На първо място, съгласно разпоредбите на Изборния кодекс агитационните материали следва да отговарят на изискванията на чл.183 от ИК. Стикерът, залепен на задното стъкло на сочения автомобил няма характеристики на агитационен материал, по смисъла на § 1, т.17 от ДР на ИК , защото в него не се съдържа призив за **подкрепа** или за неподкрепа на кандидат, партия, коалиция или инициативен комитет при участие в избори.

На второ място, при проверката се установи, че соченият в сигнала лек автомобил е частна собственост и не представлява държавен или общински транспорт.

При това положение, ОИК Ямбол приема, че депозираният сигнал е неоснователен, тъй като в случая не се констатира нарушение на чл.182, ал.3 от ИК и същият следва да бъде отхвърлен.

Предвид гореизложеното и на основание чл.87, ал.1, т.1 и т.22 от Изборния кодекс, Общинска избирателна комисия Ямбол

Р Е Ш И:

ОТХВЪРЛЯ сигнал от Иван Димитров Кърцъков, в качеството му на кандидат за кмет и за общински съветник на Община Ямбол, за нарушение на чл.182, ал3 от Изборния кодекс, като НЕОСНОВАТЕЛЕН.

Решението подлежи на оспорване пред ЦИК, чрез ОИК, в тридневен срок от обявяването му по реда на чл.88 от Изборния кодекс.

 **АНИ КАНЕВА:** Колеги, има ли изказвания по доклада и проекта? Не се правят! Процедура по гласуване.

 **АНГЕЛ АНГЕЛОВ:** В зала 10 гласували ЗА – 10 членове – Ани Канева, Катя Апостолова, Светлина Карапетрова, Снежана Енчева, Виолина Кавалджиева, Пенка Илиева, Ангел Ангелов, Русалина Мирославова, Димитър Събев, Галя Карчева.

 Против – няма.

 **АНИ КАНЕВА:** Решението се приема и е с № 73 – МИ от днешна дата.

 По т. 2 от дневния ред докладва колегата Кавалджиева. Заповядай!

 **ВИОЛИНА КАВАЛДЖИЕВА:** Колеги, докладвам ви, че е постъпил сигнал от Иван Димитров Кърцъков относно нарушение на правилата за провеждане на предизборна агитация за изборите на 29.10.2023г. Председателя на ОИК Ямбол - Ани Канева определи комисия в състав: Ангел Ангелов, Виолина Кавалджиева и Галя Карчева да извърши проверката по сигнала. Сигналът е подаден на 18.10.2023г. от 15.30ч. в ОИК Ямбол и е за адрес: гр.Ямбол, срещу сградата на община Ямбол за разположена шатра с агитационни материали на кандидата за кмет Валентин Ревански и ПП „Пряка Демокрация“.

Проверката е извършена незабавно в присъствието на подалия сигнал до ОИК Иван Димитров Кърцъков и комисията установи, че на разположената шатра са поставени плакати, агитиращи за кандидата за кмет Валентин Ревански и ПП „Пряка Демокрация“.

Проверихме, че мястото, на което са агитационните материали отговаря на заповедта на кмета. Измерихме с ролетка и размерите на плакатите, които се оказаха с по-големи размери от посочените в т.5 на заповедта, но считам, че ние не можем да ревизираме заповедта на кмета, а в ИК няма изискване за размери на агитационните материали и в кодекса не е регламентирано нарушение за размери, а ние контролираме нарушения на Изборния кодекс и свързаните с него нормативни актове.

В тази връзка Ви предлагам следния проект за решение:

ОТНОСНО: Сигнал от Иван Димитров Кърцъков, в качеството му на кандидат за кмет и за общински съветник на Община Ямбол, за нарушение на правилата за предизборна агитация.

В Общинска избирателна комисия Ямбол е постъпил сигнал с вх. №116 от 18.10.2023г./ 15:30часа по входящия регистър на ОИК и под № 4/18.10.2023 в електронния публичен регистър на жалбите и сигналите на ОИК от Иван Димитров Кърцъков, в качеството му на кандидат за кмет и за общински съветник на Община Ямбол. В сигнала се твърди, че срещу сградата на Община Ямбол, намираща се на ул. „Г.С.Раковски“ №7, е разположена шатра, в която е поставен голям плакат агитиращ за кандидата за кмет Валентин Ревански и ПП “Пряка Демокрация“, в нарушение на правилата за предизборна агитация и на заповедта на кмета за агитационните материали.

Във връзка с така депозирания сигнал е сформирана комисия от представители на ОИК Ямбол, предложени от различни партии и коалиции в състав: Ангел Ангелов, Виолина Кавалджиева и Галя Карчева и е разпоредена проверка по същия.

Проверката е извършена на 18.10.23г. в 16 часа, на мястото посочено в сигнала.

При извършената проверка комисията констатира, че срещу сградата на Община Ямбол, намираща се на ул. „Г.С.Раковски“ №7 е разположена шатра, в която са поставени агитационни материали по смисъла на закона на Валентин Ревански – кандидат за кмет от ПП “Пряка Демокрация“ - плакат с размери 188/280 см и плакат с размери 68/180 см.

При така установените обстоятелства, ОИК Ямбол формира следните изводи:

Сигналът е допустим, но по същество е неоснователен.

Съгласно разпоредбите на Изборния кодекс агитационните материали следва да отговарят на изискванията на чл.183 от ИК и същите се поставят на определени със заповед на кмета на съответната община места или с разрешение на собственика/управителя на частен имот.

В изпълнение на чл.183 ал.3 от Изборния кодекс, със Заповед №РД/02-00940 от 21.09.2023г. на Васил Александров, в качеството му на ЗА Кмет на Община Ямбол, са определени местата за поставяне на агитационни материали на територията на Община Ямбол. В т.5 на същата е записано, че в Централна градска част транспаранти, билбордове и други материали, предназначени за поставяне върху конструкции за външна реклама, могат да са с големина не повече от 100 см. ширина и 150 см. дължина, като е определена и зоната в ЦГЧ, в която могат да се поставят.

Относно агитационните материали на Валентин Ревански – кандидат за кмет на Община Ямбол от ПП „Пряка демокрация“, с размери 188/280 см и 68/180 см, поставени в разположената срещу сградата на Община Ямбол, намираща се на ул. „Г.С.Раковски“ №7 шатра, комисията констатира, че същите са поставени на определените със заповед на кмета места, но са в несъответствие с т.5 на същата, определяща максималните размери на агитационните материали.

Т.е. в случая не е налице нарушение на чл. 183, ал.3 на ИК, тъй като процесните агитационни материали са поставени на определените със Заповед №РД/02-00940 от 21.09.2023г. на Васил Александров, в качеството му на ЗА Кмет на Община Ямбол места.

При извършената проверка, не се констатираха нарушения на правилата за предизборна агитация, регламентирани в Глава 12, Раздел 2 на ИК, доколкото не е налице нито една от законовите хипотези.

По отношение частта на сигнала, касаеща нарушението на т.5 на Заповедта на кмета на община Ямбол относно максималните размери на агитационни материали, ОИК не разполага с компетентност да се произнася, тъй като е извън правомощията й по чл.87 от Изборния кодекс. Съгласно чл.87, ал.1, т.1 от ИК, ОИК осъществява дейностите по прилагането на кодекса и свързаните с него нормативни актове. Комисията няма правомощия да контролира правилата, предписани с административен акт, какъвто е кметската заповед.

При това положение ОИК Ямбол приема, че депозираният сигнал е неоснователен, тъй като в случая не се констатираха нарушения на правилата за предизборна агитация, регламентирани в Глава 12, Раздел 2 на ИК, поради което същият следва да бъде отхвърлен в тази му част, а в частта за извършено нарушение на т.5 на кметската заповед, същият следва да бъде оставен без разглеждане, поради липса на компетентност.

Предвид гореизложеното и на основание чл.87, ал.1, т.1 и т.22 от Изборния кодекс, Общинска избирателна комисия Ямбол.

Р Е Ш И:

1.ОТХВЪРЛЯ сигнал от Иван Димитров Кърцъков, за нарушение на правилата за предизборна агитация, като НЕОСНОВАТЕЛЕН.

 2.ОСТАВЯ БЕЗ РАЗГЛЕЖДАНЕ сигнал от Иван Димитров Кърцъков, в ЧАСТТА МУ, касаеща нарушение на т.5 на Заповед на кмета на община Ямбол РД 02-00940 от 21.09.23г., поради липса на компетентност на ОИК.

Решението подлежи на оспорване пред ЦИК, чрез ОИК, в тридневен срок от обявяването му по реда на чл.88 от Изборния кодекс.

 **АНИ КАНЕВА:** Колеги, има ли изказвания по доклада и проекта? Не се правят! Процедура по гласуване.

 **АНГЕЛ АНГЕЛОВ:** В зала 10 гласували ЗА – 10 членове – Ани Канева, Катя Апостолова, Светлина Карапетрова, Снежана Енчева, Виолина Кавалджиева, Пенка Илиева, Ангел Ангелов, Русалина Мирославова, Димитър Събев, Галя Карчева.

 Против – няма.

 **АНИ КАНЕВА:** Решението се приема и е с № 74 – МИ от днешна дата.

 По т. 3 от дневния ред докладва колегата Събев. Заповядай!

 **ДИМИТЪР СЪБЕВ:** Колеги, докладвам ви, че е постъпил сигнал от Иван Димитров Кърцъков относно нарушение на правилата за провеждане на изборна агитация за изборите на 29.10.2023г. и по-конкретно на чл.183, ал.3 от ИК.

Председателя на ОИК Ямбол - Ани Канева определи комисия в състав: Димитър Събев, Катя Апостолова и Ангел Ангелов да извърши проверката по сигнала.

Сигналът е депозиран в 13.10ч. на 19.10.2023г. и в същия е изложено, че върху фасадата / витрините на самостоятелен обект в сграда, с административен адрес гр.Ямбол, ул.,,Димитър Благоев“ №2 има агитационни материали на Валентин Ревански – кандидат за кмет на Община Ямбол от ПП „Пряка Демокрация“, в която Община Ямбол е съсобственик и същите са поставени без съгласието на останалите съсобственици.

При извършената проверка на 19.10.2023г. в 14:45ч., комисията констатира, че на посоченото в сигнала място върху фасадата / витрините на самостоятелен обект в сграда, с административен адрес гр.Ямбол, ул.,,Димитър Благоев“ №2, няма поставени агитационни материали.

И в тази връзка Ви предлагам следния проект за решение:

ОТНОСНО: Сигнал от Иван Димитров Кърцъков, в качеството му на кандидат за кмет и за общински съветник на Община Ямбол, за нарушение на чл.183, ал.3 от Изборния кодекс.

В Общинска избирателна комисия Ямбол е постъпил сигнал с вх.№119 от 19.10.2023г. по входящия регистър на ОИК и под №5/19.10.2023 в електронния публичен регистър на жалбите и сигналите на ОИК от Иван Димитров Кърцъков, в качеството му на кандидат за кмет и за общински съветник на Община Ямбол, относно агитационни материали на Валентин Ревански – кандидат за кмет на Община Ямбол от ПП „Пряка демокрация“, поставени на фасада / витрини на самостоятелен обект в сграда – публична общинска собственост с идентификатор 87374.531.416.2.122 по КККР на град Ямбол, с административен адрес гр.Ямбол, ул.,,Димитър Благоев“ №2.

Сигналът е депозиран в 13.10ч. на 19.10.2023г. и в същия е изложено, че сочените агитационни материали са поставени върху фасада на сграда, в която Община Ямбол е съсобственик и същите са поставени без съгласието на останалите съсобственици.

Във връзка с така депозирания сигнал е сформирана комисия от представители на ОИК Ямбол, предложени от различни партии и коалиции в състав: Ангел Ангелов, Катя Апостолова и Димитър Събев и е разпоредена проверка по същия.

При извършената проверка на 19.10.2023г. в 14:45ч., комисията констатира, че на посоченото в сигнала място върху фасадата / витрините на самостоятелен обект в сграда, с административен адрес гр.Ямбол, ул.,,Димитър Благоев“ №2, няма поставени агитационни материали.

При така установените обстоятелства, ОИК Ямбол формира следните изводи:

Сигналът е допустим, но по същество е неоснователен.

Съгласно разпоредбите на Изборния кодекс агитационните материали следва да отговарят на изискванията на чл.183 от ИК и същите се поставят на определени от кмета места, а на сгради, огради и витрини – с разрешение на собственика или управителя на имота.

В конкретния случай обаче, предвид липсата на агитационни материали към момента на извършване на проверката от ОИК Ямбол, е невъзможно да се определи дали е нарушена разпоредбата на чл.183, ал.3 от ИК.

Ако пък същите са били налични и в последствие своевременно премахнати, то е изпълнена законовата последица, която би настъпила при евентуално констатирано нарушение на ИК.

При това положение, ОИК Ямбол приема, че депозираният сигнал е неоснователен, тъй като в случая не може да се констатира нарушение на ИК и същият следва да бъде отхвърлен.

Предвид гореизложеното и на основание чл.87, ал.1, т.1 и т.22 от Изборния кодекс, Общинска избирателна комисия Ямбол

Р Е Ш И:

ОТХВЪРЛЯ сигнала от Иван Димитров Кърцъков, в качеството му на кандидат за кмет на Община Ямбол, за нарушение на чл.183, ал.3 от Изборния кодекс, като НЕОСНОВАТЕЛЕН.

Решението подлежи на оспорване пред ЦИК, чрез ОИК, в тридневен срок от обявяването му по реда на чл.88 от Изборния кодекс.

 **АНИ КАНЕВА:** Колеги, има ли изказвания по проекта? Не се правят. Процедура по гласуване.

 **АНГЕЛ АНГЕЛОВ:** В зала 10 гласували ЗА – 10 членове – Ани Канева, Катя Апостолова, Светлина Карапетрова, Снежана Енчева, Виолина Кавалджиева, Пенка Илиева, Ангел Ангелов, Русалина Мирославова, Димитър Събев, Галя Карчева.

 Против – няма.

 **АНИ КАНЕВА:** Решението се приема и е с № 75 – МИ от днешна дата.

 По т. 4 от дневния ред докладва колегата Апостолова. Заповядай!

 **КАТЯ АПОСТОЛОВА:** Колеги, предлагам Ви следния проект за решение:

ОТНОСНО: Определяне на реда за преминаване към гласуване само с хартиени бюлетини при възникване на непреодолими външни обстоятелства по чл.269 ИК, свързани с машинното гласуване, както и за определяне на реда за предаване от СИК/ПСИК на ОИК на сгрешен при попълването му протокол с резултатите от гласуването и получаване на нов протокол, при произвеждане на изборите за общински съветници и за кметове на 29 октомври 2023г.

На основание чл. 87, ал. 1, т. 1 и т.34 от Изборния кодекс, във връзка с Раздел III “ИЗБОРЕН ДЕН – 29 октомври 2023г.” от Методическите указания на Централната избирателна комисия по прилагане на Изборния кодекс от секционните избирателни комисии в изборите за общински съветници и за кметове на 29 октомври 2023г. в предизборния ден и до закриване на изборния ден при гласуване с хартиени бюлетини и със специализирани устройства за машинно гласуване, приети с Решение № 2655-МИ от 12 октомври 2023г. на ЦИК и Решение №2695-МИ от 17 октомври 2023г. на ЦИК, Общинска избирателна комисия Ямбол

Р Е Ш И:

1.ОПРЕДЕЛЯ следния ред за преминаване към гласуване само с хартиени бюлетини при възникване на непреодолими външни обстоятелства, свързани с машинното гласуване:

Към гласуване само с хартиени бюлетини се преминава единствено при възникване на непреодолими външни обстоятелства по чл. 269 ИК. При наличие на предпоставки за преустановяване на машинното гласуване по чл. 269 ИК и наличие на попълнен протокол за наличие на предпоставки по чл. 269 ИК (Приложение 5 към методическите указания) от СИК, Общинска избирателна комисия Ямбол първо уведомява ЦИК за фактическата обстановка и след съгласуване с ЦИК, взема решение за преминаване към гласуване само с хартиени бюлетини, след което изпраща решението си на Централната избирателна комисия.

2.ОПРЕДЕЛЯ следния ред за предаване от СИК/ПСИК на Общинска избирателна комисия Ямбол на сгрешен при попълването му протокол с резултатите от гласуването и получаване на нов протокол при произвеждане на изборите за общински съветници и за кметове на 29 октомври 2023г.

При преброяване на бюлетините и установяване на резултатите от гласуването СИК/ПСИК задължително вписва данните от преброяването първо в черновата на секционния протокол като следи за удовлетворяване на контролите. Формулярът на секционния протокол за резултатите от гласуването – приложения № 100-МИ-х, № 101-МИ-хм, № 102-МИ-х и № 103-МИ-хм от изборните книжа е само един и се изважда от плика и попълва след проверка на вписаните в черновата данни и удовлетворяване на контролите.

Данните от черновата се попълват в протокола на СИК/ПСИК - Приложение № № 100-МИ-х, № 101-МИ-хм, № 102-МИ-х и № 103-МИ-хм от изборните книжа, като се внимава да не се допускат грешки.

Сгрешен протокол е този протокол, при попълването на който допуснатите грешки са от такова естество, че не позволяват реално да бъдат установени резултатите от гласуването. В този случай върху протокола се поставя надпис „Сгрешен“ и се подписват всички членове на СИК/ПСИК. Това обстоятелство се вписва в графата относно обстановката, при която са произведени изборите, в част ІІ на получения секционен протокол (Приложение № 100-МИ-х, № 101-МИ-хм, № 102-МИ-х и № 103-МИ-хм от изборните книжа).

Във всички останали случаи грешките се поправят, като сгрешеното се задрасква с хоризонтална черта, така че да може да се чете, а над него се записват действителните данни. Възможно най-близо до поправката в полето на протокола отстрани се пише „Поправка“ и се подписват всички членове на СИК/ПСИК. Очевидни фактически грешки могат да се поправят по същия ред и след обявяване на резултата.

При сгрешен протокол председателят на съответната СИК/ПСИК уведомява Общинска избирателна комисия Ямбол.

СИК/ПСИК връща сгрешения протокол на определения с решение на ОИК неин член, като фабричният му номер се сверява с номера на протокола, вписан в протокола за приемането и предаването на изборните книжа по чл. 215, ал. 4 ИК. (Приложение № 85-МИ или Приложение № 86-МИ от изборните книжа). При несъответствие между номерата, това обстоятелство се отразява в приемо-предавателния протокол (Приложение № 88-МИ от изборните книжа). След получаване на сгрешения протокол определеният с решение на ОИК неин член предава на СИК/ПСИК новия формуляр на секционен протокол.

За предаване на сгрешения и получаване на нов формуляр на протокол всички членове на СИК/ПСИК и определен с решение на ОИК неин член подписват приемо-предавателен протокол в два екземпляра – Приложение № 88-МИ от изборните книжа, в който се вписват фабричните номера на сгрешения и на новия формуляр на протокол, след което приемо-предавателният протокол се подписва от всички членове на СИК/ПСИК и от определен с решение на ОИК неин член.

Членовете на СИК/ПСИК попълват новия формуляр на получения секционен протокол. Ако бъде допусната грешка, тя се поправя по гореописания ред.

След попълване на протокола, той се подписва от всички членове на СИК/ПСИК и председателят на СИК/ПСИК обявява резултатите от гласуването. Поправки в протокола след подписването му могат да се правят преди обявяване на резултатите от гласуването. Поправката се подписва от всички членове на комисията, като отстрани се пише „Поправка“. Очевидни фактически грешки могат да се поправят по същия ред и след обявяване на резултата.

Сгрешените секционни протоколи се описват по номера по реда на постъпване в опис, който се съхранява в ОИК.

Общинска избирателна комисия Ямбол изпраща сканирани екземпляри от сгрешените секционни протоколи и от описа за анализ по електронната поща на електронния адрес на ЦИК преди предаването им на общинската администрация по реда на т. 10.

Екземплярите от приемо-предавателните протоколи (Приложение № 88-МИ от изборните книжа) за ОИК и оригиналите на сгрешените секционни протоколи се предават от ОИК Ямбол на общинската администрация в 7-дневен срок от обявяване на резултатите от изборите по реда на чл. 87, ал. 1, т. 33 ИК, едновременно с изборните книжа и материали по чл. 457, ал. 4 ИК. Екземплярите от приемо-предавателните протоколи и оригиналите на сгрешените секционни протоколи, както и изборните книжа и материали по чл. 457, ал. 4 ИК, се съхраняват в помещенията, определени от кмета на общината по чл. 445, ал. 8 ИК.

Настоящото решение се прилага от СИК/ПСИК и при евентуален втори тур на изборите в община Ямбол.

Копие от настоящото решение да се изпрати на Общинска администрация Ямбол за сведение.

Решението подлежи на оспорване пред ЦИК, чрез ОИК, в тридневен срок от обявяването му по реда на чл.88 от Изборния кодекс.

 **АНИ КАНЕВА:** Колеги, има ли изказвания по проекта? Не се правят. Процедура по гласуване.

 **АНГЕЛ АНГЕЛОВ:** В зала 10 гласували ЗА – 10 членове – Ани Канева, Катя Апостолова, Светлина Карапетрова, Снежана Енчева, Виолина Кавалджиева, Пенка Илиева, Ангел Ангелов, Русалина Мирославова, Димитър Събев, Галя Карчева.

 Против – няма.

 **АНИ КАНЕВА:** Решението се приема и е с № 76 – МИ от днешна дата.

 По т. 5 от дневния ред докладва колегата Мирославова. Заповядай!

 **РУСАЛИНА МИРОСЛАВОВА:** Колеги, докладвам ви постъпила жалба от Георги Иванов Славов - кандидат за кмет и за общински съветник на община Ямбол от Партия „Българска нова демокрация“.

На 18.10.23г. в 16.40 часа в ОИК Ямбол е постъпила писмена жалба от Георги Иванов Славов относно грубо посегателство върху агитационните материали на Партия „Българска нова демокрация“. Според жалващият се посегателството е върху материали разположени на ул. „Патриарх Евтимий“, до магазин „Вилтон“ и на площад „Страшимир Кринчев“ пред читалище „Зора“.

Според жалбоподателя ОИК е длъжна да „извърши действия по охрана и защита на всички участници и предизборната надпревара“. Жалбоподателят изисква също от ОИК да установи авторството на извършеното посегателство и да състави протокол за констатации.

Към сигнала са приложени снимки на агитационните материали!

 **АНИ КАНЕВА:** Колеги, има ли изказвания по доклада? Не се правят. Аз ще се изкажа.

За мен това са хулигански прояви, които по НК съставляват престъпление. Ние не сме разследващ орган и нямаме правомощия да разследваме и установяваме авторство на деяние, нито да съставяме констативни протоколи. Считам, че това е от компетентност на Районна прокуратура Ямбол и жалбата следва да се препрати към нея.

В тази връзка предлагам протоколно решение в следния смисъл:

Общинска избирателна комисия Ямбол,

РЕШИ:

Поради липса на компетентност на ОИК Ямбол за произнасяне по деяния, които съставляват евентуално престъпление, препраща жалбата на Георги Иванов Славов - кандидат за кмет и за общински съветник на община Ямбол от Партия „Българска нова демокрация“, ведно с приложенията към нея, по компетентност на Районна прокуратура Ямбол.

 Процедура по гласуване.

 **АНГЕЛ АНГЕЛОВ:** В зала 10 гласували ЗА – 10 членове – Ани Канева, Катя Апостолова, Светлина Карапетрова, Снежана Енчева, Виолина Кавалджиева, Пенка Илиева, Ангел Ангелов, Русалина Мирославова, Димитър Събев, Галя Карчева.

 Против – няма.

 **АНИ КАНЕВА:** Решението се приема като протоколно такова.

 По т. 6 от дневния ред докладва колегата Карапетрова. Заповядай!

 **СВЕТЛИНА КАРАПЕТРОВА:** Докладва постъпилата входяща поща.

**АНИ КАНЕВА:** Колеги последващата т. 7 - разни, има ли изказвания?

 Разискваха се организационни въпроси.

  А**НИ КАНЕВА:** Поради изчерпване на дневния ред закривам заседанието. За следващото заседание ще бъдете уведомени по съответния ред.

 Заседанието беше закрито в 17:50 часа.

Председател:

Ани Канева

Секретар:

Снежана Енчева